ചെറുപുഷ്പ മിഷന്ലീഗ് പ്ലാറ്റിനം ജൂബിലി ഉദ്ഘാടനം കാഞ്ഞിരപ്പള്ളി: ചെറുപുഷ്പ മിഷന്ലീഗിന്റെ പ്ലാറ്റിനം ജൂബിലി ആഘോഷങ്ങളുടെ രൂപതാതല ഉദ്ഘാടനം നെയ്യാട്ടുശേരി സെന്റ് ജോര്ജ് ഇടവകയില് മാര് ജോസ് പുളിക്കല് നിര്വഹിച്ചു. തുടര്ന്ന് പെരുവന്താനം സെന്റ് ജോസഫ് ഫൊറോന പള്ളിയില് വികാരി ഫാ. തോമസ് നല്ലൂര്, രൂപത ഡയറക്ടര് റവ. ഡോ. അഗസ്റ്റിന് പുതുപ്പറമ്ബില് എന്നിവരുടെ നേതൃത്വത്തില് ജൂബിലി വര്ഷത്തിലെ കര്മപരിപാടികള്ക്ക് തുടക്കം കുറിച്ചു. ഇന്നു മുതല് 16 വരെ രൂപതയിലെ 13 ഫൊറോനകളിലെയും ഇടവകതല എക്സിക്യൂട്ടീവ് അംഗങ്ങളുടെ ഓണ്ലൈന് സംഗമങ്ങള് നടക്കും. 17 ന് നടത്തപ്പെടുന്ന രൂപതാതല ഓണ്ലൈന് മിഷന് മഹാസംഗമത്തില് 147 ഇടവകകളില് നിന്നുമായി എക്സിക്യൂട്ടീവ് അംഗങ്ങളായ ആയിരത്തോളം കുഞ്ഞു മിഷനറിമാരും അധ്യാപക പ്രതിനിധികളും പ്രേഷിത പ്രതിജ്ഞയെടുത്ത് ജൂബിലി വര്ഷത്തിലെ കര്മപദ്ധതികള്ക്ക് തുടക്കം കുറിക്കും. മിഷന് പ്രദേശങ്ങളില് ശുശ്രുഷ നിര്വഹിക്കുന്ന പ്രേഷിതരുമായി സഹകരിച്ചുള്ള പ്രവര്ത്തനങ്ങള്, മുന്കാല ഭാരവാഹികളുടെ സംഗമങ്ങള്, ഭവനനിര്മാണം, അദിലാബാദ് രൂപതയില് ദേവാലയ നിര്മാണം, ഏന്തയാര് ഇടവക ദൈവാലയ നിര്മാണം മിഷന് സന്ദേശ്, കുട്ടി കര്ഷക അവാര്ഡ് തുടങ്ങി വ്യത്യസ്തങ്ങളായ കര്മപരിപാടികളാണ് ജൂബിലി വര്ഷത്തിലെ പ്രധാന പ്രവര്ത്തനങ്ങള്. അസിസ്റ്റന്റ് ഡയറക്ടര് ഫാ. ജിക്കു നരിപ്പാറയില്, സംസ്ഥാന സമിതി അംഗം അരുണ് പോള്, രൂപതാ ഓര്ഗനൈസിംഗ് പ്രസിഡന്റ് ജെറിന് ജോര്ജ്, രൂപത ആനിമേറ്റര് സിസ്റ്റര് റിറ്റ മരിയ, വിവിധ ഫൊറോനാ ഡയറക്ടര്മാര്, വൈസ് ഡയറക്ടര്മാര്, റീജന്റ് ബ്രദര് ജസ്റ്റിന് മണിമല, മറ്റ് എക്സിക്യൂട്ടീവ് അംഗങ്ങള്, കേന്ദ്ര ഓഫീസ് സ്റ്റാഫ് തുടങ്ങിയവരുടെ നേതൃത്വത്തില് വിപുലമായ ഒരുക്കങ്ങള് പൂര്ത്തിയായി വരുന്നു.